
Toate personajele descrise şi istorisirile reprezintă elemente 
ale unei proze de ficţiune. Autorul consideră enumerarea unor 
evenimente ce totuşi nu s- au întâmplat între anii 1978 - 1986 
şi este dedicată iubitorilor genului de Science - fiction. Numele 
ofiţerilor de securitate, ofiţerilor sovietici sau a piloţilor militari 
aviatori NATO sunt numai cu titlu de descriere al epocii şi al 
mediului militar, personajele cărţii nefăcând parte din conducerea 
Consiliului Securităţii Statului sau din structurile sale, având doar 
nume întâmplător asemănătoare ale unor ofiţeri activi. 

Cuvânt înainte 

Istorisirile noastre aduc aminte de anul 1986 atunci când 
lumea se afla pe alte poziţii, diferite de astăzi, dar oare chiar 
aşa diferite de balanţa militară din 2015 să fie? Prin epoca 
când se credea cu tărie în existenţa a cel puţin două blocuri 
politice opuse, vest şi est... 

Dacă au mai fost momente când aproape s-ar fi putut 
declanşa al treilea război mondial, prin 1 986 în câteva minute 
lucrurile păreau că duc la o nouă conflagraţie mondială... 
oare cine mai ştie? Cine a fost martor, nu spune nimic, iar 
cine a auzit, nu ne dă crezare... Este povestea risipitorilor 
de roşu... 

Toma Dumitran, 80 de ani în 2015 : - Cum este când te 
duci la război? întotdeauna m-am gândit că am deja victoria 
în buzunar, nu m-am îndoit niciodată că nu voi câştiga, 
chiar dacă m-aş fi încăierat cu toată armata Statelor Unite, 
fie dacă m-aş fi certat pentru o îngheţată... Nu e vorba de 
competitivitate, pur şi simplu am acţionat direct spre ţintă. 

Cezar Dumitrescu, 87 de ani în 2015, funcţionar în 
consiliul local undeva în provincie, nu a fost membru al 
partidului comunist : - Dacă am pierdut vreodată un conflict? 
Despre ce vorbim, despre un conflict între doi oameni, 
despre o conflagraţie militară? Dar ce este un conflict? Nu 
cred că am pierdut vreodată, dar ţine minte, nu există ideea 
de pierdere sau câştig, într-un conflict totul este să continui, 
nu te gândeşti la final, totul e o urmare de clipe peste clipe, vei 
trece din starea aceea când habar nu vei avea, sau... nu... 
poate nu... 

Dacă nu aş fi putut să vă spun povestea aceasta într-o 
carte, tot aş fi găsit o cale, altfel, poate înregistrată, sau 
povestită la un foc de tabără, sau dacă nu arfi fost întămplările 
le-aş fi inventat, dacă le-aş fi auzit, le-aş fi recreat, dacă ar fi 
fost pierdute sau uitate, le-aş fi scos la lumină... Cu această 
povestire, Labor Story, O poveste muncitorească, îmi iau la 
revedere de la dragii mei cititori. 


Mihai Petrescu, decembrie 2015 

După ce reporterii şi cameramanii de la televiziuni şi- 
au luat trepiedele, microfoanele şi alte obiecte, în sfârşitpe 
scara blocului de pe strada Vasile Lupu parcă viaţa revenea 
la normal. Paşi înceţi în spatele uşilor închise, ochi iscoditori 
pe ocheanele cu vizor.... Vecinii îngăduitori nu spuseră mai 
nimic, uşuraţi de presiunea plecării vizitatorilor din media. Pe 
holuri se auzea târşâitul măturii, cineva de la alt etaj curăţa 
mucurile de ţigări lăsate în urmă. Ce o să spuie vecinii, iar 
le-am pricinuit ceva deranj... Colonelul octogenar Toma 
Dumitran ascultă prin uşa închisă şi răsuflă încet, chiar 
plecaseră toţi. Mai ales cei de la ProTen TV,atât de incisivi 
că încă puţin şi îi învingeau toate tertipurile sale de învăluire. 
Puştiul ăla brunet, sigur de el, mândru pe argumentele lui 
sclipitoare dar de doi bani... Istoria? Istoria are deja şi timp 
şi răbdare, tinerii ăştia din ziua de azi nu au deloc răbdare... 
Vor salarii mari, nu vor să înveţe, dar la douăzeci de ani au 
fie banii părinţilor fie deja au vânat vreun post bine plătit, 
nu cum era înainte... Cam ca ăştia, puştanii de la Proten 
TV... Adevărul? Pe cine interesează adevărul? Nici pe ei, ei 
vor “Ştirea”, asta vor, ce e cu adevărat în spatele scenei, 
nimeni nu vrea să ştie... Şi adevărul cui? Când tata Hruşciov 
măcănea la radio live la zeci de naţiuni prietene, unde erau 
mucioşii ăştia de douăzeci de ani? Numai este nimeni viu 
acum să vorbească, chiar şi paza personală alui Ceauşescu, 
colonelul Moman murise, la începutul lui 2015.... 

Se aşeză în fotoliu luând telecomanda dar rămase imobil, 
cu televizorul închis. La fereastră un porumbel izbea în sticlă 
în căutare de pâine sau firimituri. Alţii se învârteau în aer, 
doare erau resturi de mâncare şi pentru ei? 

Nu mai vreau să îl văd la ştiri pe împăratul ăsta care când 

apare nu spune o vorbă, o flendureală printre alţii urmat de o 
suită de tineri şmecheraşi în costume strangulate şi în rest nu 
face nimic, mai inactiv decât pensionarii.... O lume cenuşie 
se ridicase în aceşti ani, nimeni nu era de fapt nimic. Toţi se 

ascund după extrase de cont şi în guvernări fără glorie 

Acum vânează foştii ofiţeri de securitate, pe Moman până în 
adâncurile şanţurilor din livezile Văleniului l-au căutat. Ce să 
le spun, povestea securiştilor buni şi a celor răi, că de la 
fuga lui Johnnie Pacepa, fie el blestemat, corbii s-au aplecat 
peste România, asta când reporterii ăştia nici nu existau.... 
Adică aceşti corbi mai dăduseră ei ture şi alte ture, dar nu 
le-a mers până atunci... Să fie raiul capitalist râu de lapte şi 
miere pentru toţi? 

Toţi ofiţerii din extern au trecut pe linie moartă, din 1978.... 
Istorie... Oare istorie? Poate... închise ochii, parcă se vedea 
prin 1986... Tresări când soneria de la uşa apartamentului 
se auzi în surdină, scurt... Fără chef descuieyalla, iar în 
prag revenise acelaşi reporter de mai înainte... La început 
văzându-i ochii aprinşi se enervă, dar calm îi indică să intre. 
Fără să spună nimic, pregăti ibricul pentru cafea... Se aşezară 
la măsuţa strâmtă din bucătărie, faţă în faţă. Zgomotul apei 
fierbând clipocea ritmic... 

Toma: - Vrei să mai întrebi ceva, bănuiesccă interviul 
pentru televiziune s-a încheiat... 

Reporterul: -Barem m-aţi primit... 

Toma:- Câte reportofoane pornite ai? la zi, câte linguriţe 
de zahăr vrei? Una e de ajuns? Două? 

Reporterul: -Nu am nici un reportofon, de obicei 
înregistrăm cu camera pornită dar ţinută jos, oamenii nu ştiu 
asta... o singură linguriţă cu zahăr e ok, mulţumesc. 

Toma:- N-ai de ce. Treci la subiect, ce doreşti? 

Reporterul: -Păi am simţit că nu ne-aţi spus de fapt, mai 
nimic, lipseşte esenţialul. 

Toma: -Tinere, hai chiar aşa să fie? Brusc pe împărat îl 
pasionează securiştii şi anii întunecoşi, care fie vorba între 
noi, de prin mijlocul anilor 60 nu mai erau aşa întunecoşi pe 
cât se pare, chiar Domnia-Sa Marele împărat în anii aceia 
o ducea bine, îşi termina studiile, beneficia de tot ce putea 
sistemul să îi ofere material, călătorea... Iar acum toate 
carele de televiziune îl scot de la piaţă sau de altundeva pe 
un Vişinescu sau pe un alt pârţâit, după ani în caresistemul 
l-a umflat cu o pensie barosană? Simţi ironia? Poţi să mă 
înregistrezi, mi-e egal... Păi nu era de găsit Vişinescu cu 
douăzeci de ani înainte, că tot în borta lui de şobolan stătea, 
nu? 

Reporterul:-Asta spuneţi dumneavoastră, alţii susţin 
contrariul, erau ani tulburi.... Nu înregistrez pe nimeni, să 
ştiţi... 

Toma: -Pretine, televiziunile nu se duc prin inima ţării, 
filmaţi nene sărăntocii, oamenii amărâţi, nu numai bogaţii din 
Dorobanţi şi curvele lor de prin decapotabile, că vomită şi 
ecranele pe noi, să ştiţi... 

Reporterul:- Nu eu stabilesc programele, eu doar execut 
interviurile sau cadrele la reportaje... 

Toma: - Prinde întreaga imagine puştiule, the big picture... 
hai să îţi bag aşa, o vrăjeală de clasa a treia, să fie scurt şi 
lămuritor... Pentru tine în particular şi pentru reportofonul ăla 
mic care îl ascunzi nu vreau să ştiu unde... Să zicem că eşti 
la şcoala primară, la tine în clasă nu ai nici o problemă, dar 
sună clopoţelul şi vrei sau nu, o să ieşi şi tu în pauză... Ai 

prins ideea? Ei, pe hol ies toţi şcolarii, acolo poate o să te 
întâlneşti cu un băiat mai mare şi rău, unul de care nu scapă 
nebătut nimeni... Dar pe lângă el mai e unul şi mai rău, un 
fel de prieten mai mare dar care sfârşeşte prin a te bate la 
sfârşit şi să îţi ia tot ce ai în ghiozdan, zi de zi, tot anul... 
Ce faci, că tu eşti mic, iar pretinii tăi sunt şi ei, mucioşi ca 
tine? zise colonelul sorbind din cafea cu zgomot, pironind cu 
privirea pe reporterul chircit în scaun... 

Toma:-Ce faci?.... îţi răspund eu, te faci mai deştept, 
numai cu inteligenţapoţi trece de toate ameninţările... Ai 
înţeles cum era cu România prin anii 60-70? Ce, crezi că 
altfel cum putea oare fenta Uniunea Sovietică sau chiar pe 
Jimmy Carter şi găştile lui, care nu era numai lapte şi miere 
cu noi, crezi că era simplu, cu drepturile omului?... Vrăjeli, 
naţiunile mici au nevoie de noroc dar şi de un zig-zag ţeapăn, 
cine neagă, e fie rău intenţionat, fie minte cu bună ştiinţă... 
Realitatea aşa este, dacă nu o accepţi, aia e... Cam asta 
e treaba, ori erai un şcolar deştept ori riscai să o încasezi 
pe termen lung, asta nu înţelege nimeni, care e daravela cu 
serviciile de Intelligence... 

Reporterul: -Multe lucruri sunt clasificate, în timp totul 
şi-a pierdut din informaţiile primare, iar presa are sentimentul 
că efectiv nu mai are pentru ce să se bată, ce să afle nou? 
Despre ce Intelligence vorbiţi, aici erau închisori naşpa, 
oamenii erau terorizaţi, era sărăcie prin galantare, frig... Vreţi 
să îmi spuneţi că era vorba de două Securităţi, Securitatea 
bună şi cea rea? 

Toma:-Da? Aşa crezi tu? Care era aia bună? Rezultatul 
de acum de pe străzi, este pe scurt cine de fapt te plăteşte 
pe tine, ce trust de presă care în tabloid urlă pentru libertăţile 
vulgului iar în privat... în privat consilierii din vârf şed cu 

bucile pe şezlonguri prin niscaiva Caraibe, plictisiţi de huzur. 
Tu crezi că serviciile nu se cunoşteau cu oamenii de prin 
presă, aşa, la întâmplare? Şi reciproc? Serviciile se cunosc 
cu patronii tăi, ce întrebi tu acum, şefii tăi ştiau de mult.... 
Dar de cesă-ţi spună ei, când poţi să afli tu singur, nu? Şi 
eşti chipurile şi plătit, altminteri primeai informaţia gratis de 
la baronul tău. Asta e băiatule, fii sincer, măcar când eşti 
tânăr, ce adevăr vrei tu? Vrei să joci ca un Winnetou? Joacă, 
dar barem fii corect, pune şi România în raport cu aliaţii, cu 
pretinii şi cu bagabonţii care o pândesc la cotitură. 

Reporterul:- Deci dumneavoastră asta susţineţi, chit că la 
mai toate întrebările noastre nu prea aţi dat ceva răspunsuri 
cât de cât satisfăcătoare, serviciile de spionaj româneşti au 
avut un rol important pentru noi, după cum spuneţi, chiar de 
supravieţuire printre mastodonţii lumii... 

Toma: - Copile, chestiile astea costă bani, informaţiile de 
top adică, ce pretenţii ai de la un interviu public sau la o 
vrăjeală la o cafea? Vrei fantasmagoriile lui Pleşiţă cu râsete 
şi scuipaţi? De ce crezi că se mai pun întrebările astea, dacă 
se pun înseamnă că nu a venit încă timpul lor... Tu nu vezi ce 
preocupă acum pe oamenii din vârf? Nunta fiicei împăratului 
e în atenţie, starleta trebuie să aibă la buzunar ce îi trebuie, 
Bucureştiul colcăie de prinţişori şi jeep-uri cu paznici, 
asta preocupă pe oamenii politici şi pe voi, căţeluşii cu 
reportofoane... Nu sunt străzi asfaltate câte jeep-uri noi sunt 
în Bucureşti... Asta daţi pe post, nu? Ori vedem dezmăţate 
ori pe jegoşii şi agramaţii crescuţi în huzur în ultimii douăzeci 
şi cinci de ani, de nu leagă un bună ziua, nene... 

Reporterul: -Păi... 

Toma: - Păi, ce? Despre preşedintele Kennedy de 
exemplu, a limpezitcareva ce a fost, mai sunt întrebări acum? 

Iar pe americani care au avut daravela asta nu îi mai bâzâie 
nimeni... Mă rog, întrebări or mai fi... Aia e, ce veniţi la mine? 

Porumbeii ciocăneau ritmic în geam, parcă punctând 
sfârşitul discuţiei. Cu paşi uşori colonelul se reîntoarse de la 
uşă după ce încuie. 

Anul 1986 

Ştergătoarele se plimbă ritmic pe parbrizul automobilului, 
o Dacie 1310 albă, nou nouţă, imaculată, a lui Toma Dumitran. 
Se oprise lângă trotuar, aşa cum bine ar fi şi continuat drumul 
cu maşina către sediul Inspectoratului de interne, dar roti 
scurt cheia în contact oprind motorul. în staţia de taxi un 
break cenuşiu cam hârbuit aşteaptă în van clienţi. în rest 
pustiu. Picură ploaia într-un şiroi subţire pe geam căutându- 
şi drum sinuos. Ştergătorul revine iar grăbit. Un zgomot sec 
de du-te vino. Iar şi iar... Parbrizul curat lasă loc unor urme 
circulare, acolo unde ştergătorul nu mai atinge sticla, un fel 
de tărâm unde nu se limpezeşte nimic şi se contabilizează 
tot. Picături minuscule de apă se aglomerează aiureaca 
nişte transfugi uzi mici şi plini de vinovăţie. Un miliţian trece 
pe la colţul străzii, vede numărul maşinii, 1-PH-125. La aşa 
număr mic, conducătorul era sigur cineva de sus... Un ştab, 
un securist, un activist adevărat, cine ştie? Plecă capul 
înesând chipiul şi grăbeşte paşii. ..Nu era bine să te holbezi 
aşa, fără rost, nici chiar miliţian de ai fi... Traversează în fugă 
doi liceeni în uniformă cam uzi şi grăbiţi, probabil au chiulit de 
la ultima oră de la liceul de matematică-fizică Mihai Viteazul. 
Le aude râsetele, spuneau un banc politic : Ce fac Nea Nicu, 
Gorbaciov şi Reagan când fură un avion? Altceva nu a mai 
auzit. Şi nici nu îl interesa, chiar deloc. ..Maiorul întârzie la 
volan şi fumează absent, fixând cu privirea picăturile de 
ploaie ce se încăpăţânează să revină pe sticlă. Nu e nici 
frig dar nici cald. Dar parcă are un presentiment aiurea, 
stinge ţigara neterminată de BT în scrumiera curată din bord. 
Priveşte unghiile de la mână, tăiate ordonat... îşi strânge 
brăţara metalică de la ceasul Doxa, cadou special de la 
camarazii judeţului Prahova. Cam slab se aude un tunet 
undeva departe. Cu degetul îşi atinge uşor tocul pistolului. 

Coboară din maşină şi cu paşi înceţi traversează parcul. 

Undeva din dreapta, sprijinit strâmb de o bancă, un bărbat 
fără vârstă legănând o servietă de piele neagră îl fixează cu 
privirea dispreţuitor. Apoi îi vorbeşte cu accent rusesc. 

-Tovarăşe! Tovarăşe... Nu te supăra... 

Toma tresare neplăcut. Nu numai accentul străin îl 
deranjă, chiar lucrul acesta în sine... Chiar îi vorbea cineva 
lui? Nu i se mai întâmplase aşa ceva, oamenii în general 
ghiceau cam ce meserie are... După costumul gri închis şi 
mai ales după zâmbetul său rece.... Ar fi răspuns bucuros 
dacă îl apela vreo blondină cu picioare lungi, dar asta nu 
avea să se întâmple, aşa că... 

-Ce-i tovarăşe, ţi s-a urât cu viaţa? răspunse el arogant, 
sigur pe el. Cuvintele sunară reci ca şi gloanţele. 

-Au, ce supăraţi suntem tovarăşe maior... Pesemne în 
grădina dumitale eşti de neatins? Aşa o fi cu socialismul în 
România? Unii sunt mai altfel decât alţii? Ce e tovarăşe, doar 
ţi-am adresat cuvântul, atât... 

Toma se întoarse spre el şi instinctiv pune un vârf de 
deget pe tocul pistolului Carpaţi de sub haină. Cine o fi insul 
ăsta şmecher, vorbitor de rusă după pronunţie? 

Toma: - Da, buna ziua, cine sunteţi dumneavoastră? 
Probabil aveţi un act de identitate... Să îl văd... 

Necunoscutul(râde): - Hai, hai că eşti comic tovarăşe 
maior... Acum te crezi miliţian ce legitimează oamenii... 
Şi dacă n-am chef ce o să faci? ...Ce contează cine sunt, 
contează cine eşti dumneata, ce crezi, gradele îţi dau, aşa, 
o aură intangibilă? Şi chiar prinde la public? Să mă prezint : 

-Sunt generalul-maioral armatei aerului Evghenii 
Ayrov.erou al Marii Uniuni Sovietice, altminteri patria mamă 
a tuturor comuniştilor, care vă veghează şi vă apără printre 
altele de marii imperialişti, adică de America, care e cu ochii 
pe voi.... Adică fără vrăjeala aia de prietenie dintre naţiuni, 
că nu vă prinde... Şi te rog fără gesturi de prost gust, armele 
şi gesturile tale nu mă interesează... Chiar crezi că stau ca 
un prost prin parcuri fără un scop precis? 

Toma:- Nu sunt obligat să ascult pe nimeni şi poate 
rău fac, un spion aici.. Se gândea că e o cursă, veşnice şi 
obsesive încercări ale aparatului de partid şi de stat, după 
fuga lui Pacepa să testeze cadrele continuu. ..Oare ei sunt? 

Generalul: - Eşti patriot acum? Eşti poate pretin cu 
generalul-maior Nicu Budişteanu, apărătorul României 
acum? Şi pe domnia-sa, mi-a şoptit o vrăbiuţă, l-a mutat 
cineva, un om sus-pus, acolo unde nu mai poate face.... 
nimica. Haide, fii rezonabil, eu aş fi spionul cel rău? Uiţi dar 
că ţările noastre sunt ca două crengi de lemn puse pe firul 
apei, vrei sau nu, merg amândouă pe acelaşi drum, sau aici 
comunismul e o chestiune numai de propagandă? Că la noi 
nu este, este încă pe bune! 

Toma: -Repet, nu am cum să fiu contactat de nici un 
ofiţer al nici unei ţări. Sunt... 

Generalul: -Nu te obosi. Ştim cine eşti. ..Din spatele tău 
pe aleea laterală un subofiţer sovietic al ambasadei URSS 
din Bucureşti te priveşte. Nu e singur. Şi nu are un pistol 
automat de slabă calitate să ştii... la-o uşor... dacă vrei ca fiul 
tău Răzvan să te mai vadă viu. Sau binevoieşti ca tovarăşa 
Dumitran să citească mâine în ziarul vostru de patru pagini 
că te-a găsit cineva înecat în amărâtul vostru pârâu Dâmbu 
care e adânc de cinşpe centimetri? 

Toma: -Colonelul Moman mă aşteaptă la inspectoratul 
de pe strada Vasile Lupu... 

Generalul: - Şi ce? Pretinul tău mic de stat scrie un 
raport acum despre activitatea lui, despre activitatea ta, 
şi multe alte chestii, te rog uită Tomiţă de pile, de tertipuri 
şi alte alea... Am impresia că slujba ta de şef al popotei 
inspectoratului ministerului de interne te-a cam rupt de lume 
băiatule. Meseria ta rămâne totuşi de ofiţer de securitate, 
restul? Poveşti băiatule, poveşti. ..Şi am o veste bună pentru 
tine ...Marea Uniune Sovietică are nevoie de tine. ..Ce zici, 
simţi fiorul bucuriei? 

Expresia generalului sovietic se schimbă, chipul îi era 
întunecat iar degetele se crispară pe tăblia băncii de care se 
sprjinea. Parcă îşi căuta cuvintele în limba română. 

Ayrov: -Uniunea Sovietică te doreşte în avionul de 
Moscova care pleacă azi când vom fi noi doi la bord, adică 
urgent. Nu e timp de prostii, hai să îţi faci un bagaj sumar şi 
eu să beau un suc din acela românesc, cum îi zice, Bem- 
bem.... Hai la maşina ta. ..sau vrei cu Chaika mea de la 
ambasadă? Nu cred că te afişezi aşa la vedere cu tovarăşii 
sovietici? Sau ba? 


*** 


Tovarăşul colonel Moman nu avea nici o reacţie. Căuta o 
soluţie să amâne vizitatorii dar cei doi ofiţeri de la Bucureşti, 
destul de tineri îl încadrau ca nişte bandiţi. Aerul din birou 
părea insuficient. Cu mâna dreaptă trase uşor scrumiera 
de sticlă groasă, ieftină şi grosolană, dar lucitoare de parcă 
nu fumase nimeni niciodată în ea. Se vede curăţenia de 

dinainte de începerea programului de lucru. ..Dacă îi pocnea 
în cap pe cei doi cu ea praf îi făcea, iar după aia se ocupa de 
ghimizdrocul ăsta de rusnoi care rânjea continuu. Pe de altă 
parte situaţia îi surâdea cumva, sângele îi zvâcnea prin vene 
ca în tinereţe căci în pofida fizicului mititel, colonelul fusese 
talentat la încăierări fără limite... 

Moman: -Să fumăm. Apucă soneria şi indiferent la dosul 
palmei unuia care încerca să îl reţină, sună la secretară. 

Moman: -Georgino, adu nişte Pepsi, Brifcor, ce ai, la 
tovarăşii de la Bucureşti si un Borsec rece la kil. Şi un cartuş 
de Kent. Mie ... 

Moman: -Ce e asta? Mă maziliţi? Aici în judeţul ăsta de 
zece ani nici vrabia nu zboară fără să ştiu io. 

Vânjos se repezi când uşa capitonată se deschise şi se 
năpusti în anticameră. 

Moman: -Diaconescule, ţine uşa cât poţi, ţipă el spre un 
alt ofiţer ce era întâmplător pe acolo... Apucă un telefon de 
serviciu şi gâtuit silabisi telefonistei : 

Moman : -La cabinetul unu.... 

Plescăi în gol, ce să îi spună tovarăşului Ceauşescu? Că 
la Ploieşti a început perestroika? Sau altceva? Ce să spună? 
Că tocmai KGB-ul îl ia prizonier în propriul birou .... 

Dar degete ferme apăsară furca telefonului. Ayrov îl 
privea în tăcere. în spate un sergent sovietic descheiat se 
împingea în secretară fără jenă. Tomiţă îi urma palid şi cu 
nodul la cravată desfăcut. 

Ayrov : -Haideţi să ne liniştim. Tovarăşii miniştri au 
aprobat reciproc ce era de aprobat, dumneavoastră ca 

militari nu mai trebuie decât să vă supuneţi, nu e aşa de greu, 
sper... Să intrăm în birou. Ayrov se instală la birou şi câteva 
clipe nimeni nu spuse nimic. Se auzi secretara în speaker : 

Secretara : - Tovarăşe, Tovarăşul e la aparat pe linia unu. 

Moman: -Spune că e o greşeală, totul aici e bine, revin 
eu.... Scuză-te Georgino.... 

Lumina strălucitoare din ferestre nu mai părea aşa 
veselă, când până acuma părea că lumea se făurea în acea 
încăpere pentru mii de oameni, acum pe Moman îl enerva la 
culme. ..Ce se întâmplă, dăm timpul pe vremea lui Nikolski? 

Generalul sovietic deveni mut, se cam enervase. împinse 
un set de acte la semnat, în rusă. Toţi ştiau limba rusă aşa că 
nu mai aveau ce face. Moman semnă. 

Moman: - Toma, asta e... Pleci tovarăşe, vrei, nu vrei 
în marea Uniune Sovietică.... Aici scrie că e o misiune pe 
1986, aşa că sperăm să vii anul ăsta înapoi. Ce e nasol e că 
toată daravela e cu armata aerului, adică pleci cu trei aviatori 
români. Care e treaba, clasificat.... Dacă arfi după mine, i-aş 
opri. E dubios rău. ..Dar se pare că nu pot... 

Generalul sovietic, colonelul cel îndesat şi suita deja 
ieşiseră. Parcă nimic nu se întâmplase. Moman se scărpină 
în cap, ce să îi raporteze tovarăşului Secretat general, cum? 

în faţa hotelului Prahova proaspăt renovat, Toma îi făcu 
un semn discret şoferului să oprească. 

Toma: -Sergent, un minut, atât. 

Alergă pe scările umede şi intră în holul larg. Printre 
draperiile grele, lumina răzbătea slab, leşinat. La o astfel de 
oră, nu prea era nimeni. Excepţie un turist şi doi bişniţari de 

ţigări, cancerul hotelurilor româneşti din epocă. La recepţie 
sub o lumină difuză este numai o fată cu ochii pierduţi prin 
registre. Ridică ochii şi îi coborî cu repeziciune, îl cunoştea 
şi nu era deloc fericită să revadă securitatea sau miliţia prin 
incintă... Magazinul Comturist pe valută din interiorul hotelului 
era deschis. Paradoxal era cineva înăuntru, vânzătoarea 
discuta cu un client, un tinerel în geacă de piele. Un ins cam 
jegos oarecum, parcă venise de pe drum şi nu trecuse să se 
spele, sau erau gândurile lui pornite negativ, gelozie? Toma 
se opri şi îşi mototoli bancnota de zece dolari din palmă. îi 
văzu discutând şi rememoră în minte, era prietenul ei? Parcă 
se mai văzuseră undeva... Tânărul îl văzu şi timid, se trase 
în lături, încercând să pară că priveşteo vitrină din interior, 
strivind între picioare o sacoşă de un leu din care răzbătea 
mândru capul unui salam de vară, alături de două cornuri 
simple. Fata îl văzu. 

Toma se roti să plece dar cuvântul pe jumătate nerostit 
de ea îl opri. 

Vanzătoarea:-La mine veneaţi tovarăşe maior? Toma? 

El se gândi. Normal că la ea, ce altceva să facă aici, în 
cel mai nesuferit hotel pentru delegaţii de oameni ai muncii 
sau prieteni din cooperative de producţie? Venise să îşi ia 
la revedere, dar acum toate îi păreau penibile, ce căuta el 
aici? Parcă firele grizonate îi ardeau acum capul, nu se mai 
mândrea cu alura sa... 

Ea Vreţi ceva din magazin? 

Toma îşi strânse bancnota ghem în palmă. 

Toma Da, nu, adică nimica. Ce faci, eşti bine? Eu o 

să plec o vreme, nu ştiu. ..Adică plec o vreme. ..Bine. ..O 
misiune nouă... Afară... 

Se uită în ochii ei căprui care îl fascinau aşa de mult şi 
închise gura, oprind cuvântul. Nu conta nimic. îi venea să se 
aplece peste geamul vitrinei şi să o sărute, dar mai mult îşi 
dorea să se rotească şi să alerge afară la maşină, totul era 
aiurea... Celălalt vizitator îi privea mut. îşi plimbă palmele 
peste sticla lucioasă de sub care erau expuse produse cu 
preţul în dolari. Muzica în surdină de la o combină muzicală 
pusă la vânzare se auzea, ba nu se auzea... Ieşi fără să zică 
nimic, întorcând capul şi privind nesigur încă odată către 
ea, oarecum întrebător. în hol, bişniţarii de ţigări străine 
se făcuseră nevăzuţi dacă el era în clădire. Unul uitase o 
sacoşă cu pachete de Assos şi Kent lângă fotolii. Toma luă un 
pachet şi puse zece lei sub scrumiera de pe masa alăturată. 
Ştia sigur că dincolo de draperiile cenuşii dinspre grupurile 
sanitare cineva îl urmăreşte atent. Pe scări aprinse o ţigară 
Assos de contrabandă. Urcau scările câţiva tineri care îl 
priveau atenţi, mai ales cutia de ţigări din mână... Clipi spre 
şofer care rapid puse maşina neagră în mişcare, depăşind 
orice alt vehicul, ignorând taxiuri sau pietoni. 


*** 


După postul de control la ieşirea din comuna Bărcăneşti 
pe drumul de Otopeni, două echipaje ale Miliţiei judeţene 
ocupaseră banda de mers. Maşina securităţii încetini. 

Şoferul:- Ce fac tovarăşe maior, mă somează să opresc? 
Balansează bastoanele reflectorizante... 

Toma:- Păi ai de ales? Lasă-i să ne controleze... Oprim. 

Portierele le sunt deschise. 

Un miliţian: - Bună ziua, sunt sergent-major lonescu 

Georgian de la miliţia judeţului Prahova, vă rog prezentaţi 
actele, carnetul, talonul vehiculului, unde mergeţi aşa 
grăbiţi? Limita de viteză pe parcursul unei localităţi vă este 
cunoscută? 

Din Dacia miliţiei coborî grăbit un ofiţer superior, mic de 
stat, strangulat la centiron şi cu o pereche de mănuşi de 
piele strânse în palmă, pe care le răsucea nervos. 

Noul venit: - Ai, ai, Toma, azi îţi opresc figurile tale, să ştii! 

Toma oftă. Acesta era maiorul de miliţie Cargulea, un 
pipernicit care îi ţinea supărare de la o misiune de acum zece 
ani. Cu cât anii trecuseră, cu atât ura acestuia se ascuţise. Se 
cam şicanau reciproc oriunde se întâlneau, excepţie la zilele 
festive de 23 August pe la defilări. Toma chiar îi repezise un 
cap în gură într-o busculadă la o onomastică. Era acum chiar 
curios, poate Cargulea cu prostiile lui îl scăpa de drumul la 
aeroport şi pierdea avionul.... I se încălzi inima cu un fior de 
bucurie... 

Toma: - Bang, oh, iată pe marele justiţiar maior de miliţie 
Cargulea, spaima babelor şi al ţigănuşilor! Ce mai faci 
maimuţoi pierdut de la zoo, că de fapt tu eşti un bou, unul 
mare de tot şi aşa ai rămas, nu ştii că vehiculele securităţii au 
treaba lor, să zici sărut mâna că am catadicsit să opresc .... 
Pe ai noştri ştii bine că nu poţi să îi opreşti, nu e pe vrute... 

Cargulea:-Să opreşti? Toma, cu toate pilele tale, să 
cobori din maşină să scriem procesul verbal, nu o să mergeţi 
nicăieri acum, să respectaţi procedurile codului rutier! O să 
ne ia cel puţin două ore să ştii! 

Cargulea îl şi apucă de mânecă să îl tragă afară din 
maşină cu violenţă. 


20 


Labor Story 

în spatele vehiculelor lor se opriră în schimb alte 
automobile, de data asta două Chaika negre de corp 
diplomatic ale Uniunii Sovietice... Cu ochii reci de gheaţă 
coborî sprinten generalul Ayrov urmat de un sergent sovietic 
înalt. Cargulea se roti şi dădu din mână coleric. 

Cargulea:-Circulaţi tovarăşi, circulaţi, nici un agent nu 
v-a făcut semn să vă opriţi! 

Ayrov:- Cini eşti tu? 

Cargulea: -Vă ordon să treceţi în maşini! Cine să fiu, 
Miliţia, organele judeţului Prahova! Cargulea tremura tot, 
aşa belea cu maşini ruseşti nu mai văzuse, tocmai când să îl 
căpăcească pe Toma.... 

Toma Dumitran râse nervos, coborând din maşină. 

Toma: - Eu unul vin de bunăvoie la organele de miliţie... 
Aşa fac toţi cetăţenii oneşti, nu Cargulea? Pitic soios acu să 
văz ce muşchi ai! 

Ayrov:- Ba nu mergi nicăierică îmi pierd minţile cu românii, 
aşa insubordonare n-am văzut de când sunt... în URSS nici 
pomeneală de aşa comportament huliganic la oamenii legii! 
Poate în raioanele Siberiei să se poarte tovarăşii aşa, dar 
nici acolo nu cred... 

îi înfipse sub ochi lui Cargulea o legitimaţie micuţă şi ţipă 
ba în ruseşte ba în română. Sergentul sovietic fără şovăire îl 
împinse pe Cargulea fără cruţare de se prăvăli pe spate pe 
capota Daciei de miliţie. 

Cargulea:- Miliţieni, la mine! Deschise bumbul capsei 
de la hamul pistolului de la centură. Doi subofiţeri de Miliţie 
sosiră să îl ajute. 

Cargulea:-Orişicine e aici, e în puterea patrulei Republicii 
Socialiste România! Miliţia statului! 

Ayrov:- Ciuleşte urechile piticule, voi vorbi o singură dată, 
m-am enervat destul pe ziua de azi! Maşina asta a securităţii 
pleacă direct spre aeroportul Otopeni, şi nici tu, nici tovarăşii 
tăi miliţieni nu o vor opri. 

Am ordinul expres al ministrului de Interne român şi 
bineînţeles toată autoritatea Uniunii Sovietice, adică a 
mea! Băgaţi-vă înapoi în maşini la voi şi deblocaţi şoseaua! 
Maimuţe pitice ce sunteţi... Toma urgent mută-ţi geanta e 
voiaj la mine în prima maşină Chaika, să îţi intre bine în cap, 
nu ai cum să scapi de drumul ăsta! Maşina aia o consider 
teritoriu al Uniunii Sovietice, adică spaţiu inviolabil de 
către oricine, inclusiv de patrulele din Republica Socialistă 
România, aşa ca să vă fie clar! 

Cargulea tresări, deci ceva nasol era cu delincventul de 
Toma, căuta să îi păcălească şi pe ruşi, iar el ca un fraier îi 
făcuse cumva jocul... 

Cargulea:- Miliţieni, în maşini! Mutăm punctul de control 
pe graniţa cu judeţul Ilfov! Executarea! 

Tu însă Tomiţă, vei pleca cu pretinii tăi, se pare cam într-o 
drumeţie cam forţată? 

He, he, râse el vesel că i se înfundase maiorului de 
securitate care cam îi fentase pe toţi până acuma... 

Nu plecă până nu îl pironi cu privirea pe generalul 
sovietic cu o privire plină de patimă, Cargulea era genul 
de om foarte orgolios, odată ce îl provocai te ţinea minte 
pe viaţă, încerca să îl reţină în memorie pe rus cu dorinţa 
arzătoare să se răzbune, nimeni nu îi vorbea lui aşa, mai 

ales că îl bruscaseră de faţă cu subalternii săi... groaznic o 
să se răzbune ...Cu greu se trânti în prima Dacie de Miliţie şi 
cu portiera deschisă îi mai scruta pe ruşi cum pornesc cele 
două Chaika. Maşinile de miliţie demarară forţat, pornind 
primele spre limita judeţului... 

Totuşi Cargulea apucă microfonul staţiei şi prudent 
anunţă dispeceratul. După câteva minute, centrala anunţă 
că colonelul comandant Moman de securitate vrea să îi 
comunice. 

Moman:-Aici Moman. Recepţie. Tovarăşe Cargulea, eşti 
pe traseu? Unde mai exact? 

Cargulea: - în mişcare cu patrulele spre limita judeţului. 
Da, vă ascult... Da, să ştiţi că au trecut, cu tovarăşul Toma în 
vehiculul lor... Să trăiţi! 


*** 


în biroul său, colonelul Moman stătea aplecat cu mâinile 
strânse pe receptorul telefonului. Oare să ceară interiorul de 
la aeroport, să îi oprească paza aerodromului? Să îl sune 
pe tovarăşul Ceauşescu iar? Risca tot, Marele Cârmaci se 
putea enerva, mai ştii, se punea pe drum să vadă cu ochii lui 
ce se întâmplase, poate urma şi trecerea în rezervă sau mai 
rău, pedeapsă un glonţ de AKM? 

Lângă el, trei ofiţeri de încredere îl priveau nemişcaţi, 
neştiind ce să creadă... în curtea inspectoratului de interne 
două Dacia 2000 negre aşteptau ordinul cu motorul pornit 
... Moman desigilă o sticlă de whiskey şi din mers goli un 
pahar mare. Apoi închise ochii şi se gândi ce să aleagă. 
Puse receptorul înapoi în furca aparatului. Alesese să stea 

deoparte, fie ce o fi.... poate altădată alegea să se bată, să 
se implice, dar anii aceia trecuseră... Din degete îi înştiinţă 
pe ofiţeri să se retragă şi din ochi îi sugeră aghiotantului său 
să consemneze maşinile înapoi la garaj. 

Apoi închise ochii, pipăind circular buza de sticlă a 
paharului cu degetele.... Asta se întâmplă numai datorită 
fugii lui Pacepa.. .Multe lucruri degeneraseră de atunci. ..Pe 
vremea generalului-maior Nicolae Budişteanu nu s-ar fi putut 
întâmpla aşa ceva. ..Ruşii prin ţară cum vor ei şi oriunde vor 
ei. ..Şi nu numai ei... 

Anul 1978 

Prin iunie 1978. ..Toma pe atunci maior în grad, fusese 
chemat la şef de urgenţă. Cu uşile deschise la biroul lui 
Moman vocea secretarei îl strigă : 

Secretara: - Maiorule, haideţi, tovarăşul general Pacepa 
vrea să vă spună două vorbe... 

Cu ciuful ridicat la păr şi ochelarii cu ramă groasă, Pacepa 
era volubil şi plin de energie. 

Pacepa:- Maiorule, ai două ore libere, te iau cu mine. 

Toma:- După cum ziceţi. Mergem, cum să nu... 

în curte un Renault 16 TS alb, nou nouţ. Pacepa demară 
în forţă nemenajând maşina. 

Pacepa: - Ne grăbim, să ştii. Eu nu prea am şofer, 
conduc foarte bine şi singur. Vreau să mă întorc în Bucureşti 
până la ora 4. ..Mergem la Valea Călugărească la Cramă. 
Mă gândesc că mai ştii din oamenii de acolo, lucrezi cu ei, 
cred... 

Opri la un semafor şi râse. 

Pacepa: -Mai stăm şi la culoarea roşie prin Ploieşti, nu? 
He, he, ce eşti aşa crispat Tomiţă, că am auzit că eşti om de 
lume... Ori te inhibă generalul Pacepa, aci de faţă? 

Toma: - Dar ce facem noi pe la Valea Călugărească? 
Vreo problemă cu cineva de se interesează un cadru de 
conducere, general ca dumneavoastră? 

Pacepa: - Nu e nene nici o problemă, pur şi simplu 
mergem în vizită, iau şi eu nişte sticle premiate de acolo, nu 
ştiai, colecţionez sticle de coniac, de vin, pentru crama mea 

subterană... 

Pe drumul judeţean acceleră la maxim. Toma se ghemui 
în scaunul pasagerului. 

Pacepa se dezlănţui în râs: - Hai bă, nu îmi spune că 
ţi-e frică? Am doar 135-137 la oră, aşa merg astea afară, 
Renault-urile 16, zboară nu alta. Hai nu îmi spune că nu 
mergi şi tu mai tare, doar eşti secu în judeţul tău, ce se poate 
întâmpla? Să vie Miliţia? Şi ce? Eşti pe felia ta, ai misiune.... 

Toma:- Nu, dar am copil, pe Răzvan, nu vreau să facem 
vreun accident aşa, la prosteală... 


*** 


Pacepa se tolăni pe un fotoliu scârţâitor în salon la 
Cramă, bâţâind din picior plictisit. 

Generalul Pacepa:- D-aia îmi place mie în Prahova, 
oameni primitori! Nu crispaţi ca bucureştenii.... O măslină, 
o dudă, ceva pe masă la om, că nu merge vinul pe bucile 
goale, aşa ...că te arde la mădular... 

Toma discuta cu directorul, iar un angajat căra 
grijuliu patru sacoşe dichisite din hârtie cerată cu antetul 
întreprinderea Viticolă Valea Călugărească, pline cu sticle 
vechi de douăzeci de ani, vin premiat şi două trei butelii de 
vinars, bonus... 

Pacepa degustă un păhărel de coniac, iar Toma refuză 
ferm. Apoi ceru discret şi două lăzi de vin, una de Fetească 
neagră şi alta de Sauvignon, la portbagajul maşinii, întinzând 
dezinvolt cheile.... fără nici o reţinere, cu un zâmbet neplăcut 
în colţul gurii... Doi trei muncitori se zgâiau afară la Renaultul 

16 , îmbrăcaţi în halate albastre şi cu cizme de cauciuc 
decolorate, cu tălpile pline de noroi. Apoi coborâră fumând 
chiştoace de Carpaţi fără filtru spre adâncurile malurilor cu 
viţă-de-vie, parcă înghiţiţi de pământ.... 

Dialog pe forumul de modelism pe net. 

De pe forumul AeroModelituna. ro : mesagerie privată de 
pe secţiunea de machete avioane militare. 

Acoustic2002: - Ai mai postat ceva modelistic? 

Moonshine32: - Nimic nou. Tu? Lucrezi la ceva? 

Acoustic2002: - Bag tare cu decalurile pe crucişătorul ăla 
neterminat. Am prea multe machete începute, am pus ceva 
la vânzare pe Okazii şi pe siteul Mercador. 

Moonshine32: - Sper că nu şi alea de la mine, cadoul e 
cadou. 

Acoustic2002:- Nu domnule, nici vorbă, dar tu mai 
faci machete sau numai postezi aiurea pe forumuri? Pe 
lokomotive. ro i-ai speriat de tot... 

Moonshine32: - Urât., urât. ..am un Mig 21 de vopsit şi 
i-am gazat cupola, trebuie să caut una, altfel e compromis. 

Acoustic2002: - Mig 21? Ai două cel puţin din câte ştiu eu 
prin sertare. Bagă tare... să vedem ceva terminat. Feroviar 
nimic, pasiunea ta de suflet? 

Moonshine32 Feroviar niente, e scumpă treaba şi nu 
am nici un loc pentru bricolat. Mai vedem. Vezi că T-mare 
vrea să te baneze.cică îi dai cu spam pe forum. 

Acoustic2002: - Treaba lui T-mare, dacă plec, plec şi o să 
plângă după mine şi după machetele mele mari de feroviare, 
eu mai şi fac nu numai dau cu clanţa în ei. 

Moonshine32: - Da’ ce îţi veni cu Mig 21? Trebuia să îl 
fac de mult... 

Acoustic2002:- Da’ cu F-104 Starfighter ce se mai aude? 
Parcă era în target... 

Monshine 32: - Este pe ţeavă. Amândouă aşteaptă, rând 
pe rând... 

Acoustic2002: -Parcă ai fost în Italia la mare? 

Moonshine32: - Da, am fost la Lignano. Foarte frumos 
dar timpul a trecut repede. Tu? 

Acoustic2002 Am pozat la Braşov şi împrejurimi. Şi la 
Peleşul tău am fost, potop de lume, noroc că am avut soare. 

Moonshine 32: - Postezi pozele? 

Acoustic2002: - La mine pe site că sunt artistice. Am şi 
ceva fierătanii militare dar le mai ţin să aleg ce e bun şi ce nu. 

Moonshine32: - Am dat mesaj, mai eşti? 

Moonshine32: -Am ieşit, spor. Vezi că ăia aşteaptă poza 
la bombardier, cică să îi dai înmatricularea clară... 

Acoustic2002: -Ce să fie? 

Geron1981{Moderator global}: - Userii acoustic2002 
si moonshine32 avertizaţi pentru postări Off-topic. Userul 
Knight-blue este banat definitiv pe forum pentru spam şi 
conduită în dezacord cu politica admin. 

Căldura şi radierea nisipului fierbinte la mare... Zumzetul 
valurilor care invadează nisipul, ba în susur ba în scurgeri 
treptate.... Valuri mici cu o buză de spumă clătesc picioarele 
de lemn ale pontonului de lemn ce intră adânc în mare. 
Dedesubt, clătinându-se vesel un pui de crab se azvârle vioi 
din apă şi repede ocoleşte o scoică înfiptă in lemnul umezit. 
La ascunziş parcă la umbra pontonului simţind răcoarea apei 
e numai bine... 

Lumina strălucitoare, vuietul apei, cu rare zbateri de vânt 
ce plimbă două trei fire slabe de nisip. ..Nimic nu se schimbă 
aici, în împărăţia lumii mării, a plajei 

Aproape în fiecare dimineaţă, undeva pe la orele 
unsprezece înaintam de-a lungul falezei până în dreptul 
unor construcţii pe o terasă de beton nefinisat, undeva la 
marginea plajei. Urcând pe rampa fierbinte din beton, ocolind 
adolescenţii care căutau articole de plajă sau mărunţişuri 
undeva pe la nivelul de jos, urcam încet rampa fierbinte spre 
intrarea la micul magazin cu bufet şi răcoritoare. 

Fără să vreau, zilnic vedeam un client care zăbovea la 
o măsuţă discretă, cu un espresso şi o Bibita rece. l-am 
remarcat ceasul de aviator, gândindu-mă de ce nu port şi eu 
subacvaticul elveţian? Dar la plajă nu se justifică... Sau ba? 

Am luat o Coca-cola şi o apă la litru rece şi după ce trecu 
un grup de copii am coborât înapoi pe rampa fierbinte din 
beton. După mine a ieşit şi clientul grizonat în mână cu o 
borsetă. în zona asta plaja pare mai aglomerată cu şezlonguri 
mai toate ocupate... Pe nisip un puşti se juca vânturând un 
avion de jucărie. 


30 


Labor Story 

-Zvrrr, eco la Mig! ţipa el încântat şi aruncă macheta în 
zbor spre nisip. Avionul se înfipse cu botul lângă nişte papuci 
de plajă. 

Deasupra se auzea zgomotul unui avion care trecea zilnic 
de două trei ori, fluturând o reclamă după el Supermercati 
Vizotto... 

Bărbatul se opri şi ridică avionul. Aplecat spre copil, îl 
ridică şi cu palma cealaltă imita zborul unui alt avion. Se 
joacă cu el, m-am gândit.... 

-E un aparat formidabil, Mig -21, uite aşa plana, iar 
Starfighter-ul s-a rotit spre mare, tocmai lângă el... 

- Două avioane, nu unul, unde erau ele? întrebă copilul 
curios dar şi încântat. 

-Acolo, departe în direcţia mării. Puse jucăria în nisip şi 
se îndepărtă. Copilul îl luă imediat şi imitând zgomotul unui 
motor imagină picaje care mai de care mai primejdioase... 

Ce chestie, m-am gândit eu imediat. Parcă nici aici la mare 
nu scăpăm de mania machetelor... Bătrânul Acoustic2002 
de pe forumurile de modelism ar trebui să vadă asta... Ar 
zice imediat cu umorul său: ‘Vrăjeli de vacanţă, desigur... 
he,he...’ Bărbatul se făcuse nevăzut amestecându-se cu 
mulţimea de oameni care se plimbau la marginea apei... 

După amiază am ieşit la plimbare cu gândul ascuns de a 
mai bea un latte machiatto, vorba aceea, Italia e patria mamă 
... la traversare, în intersecţia din depărtare se vedea un 
monument, un avion. După ce am ieşit din bistro am revenit. 
Un avion ridicat în intersecţia giratoriu. Când am ajuns lângă 
el, am rămas pur şi simplu uimit. Puternicul F-104 în culorile 
mate, cu aripile sale scurte unui neavenit îi pare mai degrabă 

un soi de rachetă... Forţa metalului, oareşicum niţel sinistră, 
chit că pe inscripţia monumentului se spune altceva... că 
este un aparat adus pe locaţie care a executat numai zboruri 
militare pentru fotografiere şi nu a fost folosit în scopuri 
militar clare. în ianuarie 1986 pilotul echipei Pan Magiorre 
Gorgas Pasqualino în zbor de aliniere a avut de ales între o 
catapultare din avion sau a încerca în carlingă să lungească 
traiectoria aeronavei dinolo de casele şi locuinţele din zonă, 
prăbuşindu-se în lagună cu tot cu avion. 

Un F-104 G ASA Starfigther. A ales varianta a doua, iar 
din 2006 comuna Lignano îl comemorează pentru acest gest 
de mare suflet, prin aducerea unui avion asemănător expus 
şi a ridica acest monument. 

Pentru mine o asemenea aeronavă din codul Nato 
însemna ceva numai să o vezi. ..Cu botul ridicat în sus e 
prins în beton de o punte de metal nituită. Zvelta siluetă a 
unui avion proiectat în anii 50 dar cu o prezenţă chiar de 
StarWars te pune pe gânduri ce progres a făcut de fapt 
ingineria secolului trecut... 

Din nou gânduri sinistre îmi trec prin cap, iar recitesc 
inscripţia care spune că aparatul expus nu a fost niciodată 
ofensiv în luptă. Doar privind extraordinara zvelteţe şi 
inscripţiile de pe fuselaj te duc gândurile la escadrila şi la 
rostul lui.... 

De pe net : 

Moonshine32:-Nu e scris pe nicăieri că un Mig 21 a căzut 
in 1 986 prin Mediterană.de fapt puţine sunt căzute în Europa 
în afara spaţiului ţărilor din pactul de la Varşovia, cu excepţie 
în ţările unde au fost vândute. Sub contract... Nici nu cred că 
vom găsi vreo urmă pe net, vorbim totuşi de anul 1986, nu? 

Acoustic2002: -Şi ce te miră? 

Moonshine32: -Păi sovieticii nu au nici o pierdere în zona 
cu pricina, cel puţin oficial pe net, din ce găsim noi. Noroc 
cu forumurile de istorie aviatică, mai pică câte o informaţie, 
ceva... 

Moonshine32: - Da, dar uite, e interesant, un Mig 21 cu 
numărul 7017 reapare în 1987 în Republica Moldova, dar 
acelaşi 7017 oficial nu mai există la români din 1986, luna 
iunie. Dar ei au oricum altă înmatriculare, ţineau de Uniunea 
Sovietică... 

Acoustic2002: - Dar ce e cu acel 701 7? Din Moldova zic? 
Dubios. Parcă nu erau chiar schimburi aşa de frăţeşti, poate 
zic ei că a zburat şi s-a defectat şi aşa mai departe, zic... o 
teorie.... 

Moonshine 32: - Interesant că 7017 apare ca defect şi 
lăsat la sol, dar în republica Moldova unul cu numărul 1155 
trece ca 7017, am găsit pe un site de modelism rusesc unde 
scriu ei că un Su-9 şi un Mig -21 trec la un palat al pionierilor 
ca exponate statice, dar cum, amândouă erau încă în serviciu 
şi cu reparaţii valabile pe 1986?! E aici un cap de document 
parţial şters într-un fişier. 

Acoustic2002:- Fii atent ce bombă., pe ebay. italia vindea 
un user prin 2013 fragmente de Mig 21 din zona Lignano 

spune el, culese de scuba accidental. 

Moonshine 32: - Chiar? Şi s-au vândut? 

Acoustic2002: - Vânzările nu mai sunt de actualitate, 
licitaţia e închisă. Nu se ştie. ..Uite pe ebay. uk mai este o 
urmă de un item, la fel, vânzarea nu mai e actuală... 

Moonshine 32: - Deci a existat poate un Mig 21 căzut 
acolo. Iar altul dispare, cel puţin în ce e accesibil pe net din 
arhive din 1986 şi reapare o clonă la moldoveni care pare- 
se şi acela zboară pe cricuri în expoziţie la vreun Palat al 
pionierilor... Tare! Vorbim pe stilul socialist să expună prin 
oraşele comuniste avioane casate.... 

Acoustic2002 :- Pe facebook e o poză cu avionul 7017, 
alb negru. Din fosta URSS e fotografia.... Şi aia în condiţii 
grafice slabe... E o replică a fotografiei alb negru de prin vreo 
revistă a epocii, normal că se vede slab... 

Anul 1986 

Toma Dumitran oftă fără să vrea. De el se apropie o 
tânără în uniformă de aviaţie, cu o bonetă albastră prinsă 
de părul blond, strâns într-o coadă împletită. Cioc cioc se 
auzeau paşii pantofilor cu toc cui. Parcă era dintr-o reclamă 
de ciocolată elveţiană cu lapte... Se rugă să nu vină la el, să 
nu fie aşa, dar aşa era. Era frumoasă de chiar oamenii de la 
mentenanţa aeroportului stăteau şi căscau gura nemişcaţi. 
Nu că dacă ar fi fost mai urâţică nu i-ar fi părut rău, dar aşa, 
mergea la moarte sigură, iar el, mesagerul care o să o pună 
pe orbită, cum s-ar zice. Parcă nu era pregătit pentru aşa 
ceva.... Strânse mâna stângă în pumn să ascundă emoţia... 

Ea: -Să trăiţi. Sunteţi maiorul Dumitran? Am aici 
paşaportul şi actele militare... Permiteţi să raportez. 

Toma se gândi că mai bine ar fi luat-o de mână şi ar face 
stânga împrejur şi ar fugi de pe aeroportul Otopeni, oriunde, 
numai cursa asta să o rateze. Vorbi cu un glas fals. 

Toma: -Lasă vrăjelile oficiale... Sunt Toma, maiorul Toma. 
Aşa şi să îmi spui. Vrei sau nu, cu mine îţi vei petrece timpul, 
măcar până la Moscova, mai departe... Dumnezeu cu mila 

lui Vom zbura cu Aeroflot, imediat ce vine şi echipa 

sovietică. Totul e în regulă? 

Ea:- Locotenent Giulietta. Sunt pilot militar, specializată 
pe aeronavă Mig 21. Cred că mai am doi colegi aviatori, dar 
nu sunt aici... 

Toma:- Haidem la poarta de îmbarcare... Altfel băieţii 
ăştia cu cărucioarele o să îşi cam rupă gâtul privindu-te... 

Ea:- Şi dumneavoastră zburaţi? Reprezentaţi arma 
aerului? 

Toma: - Aş vrea eu domnişoară. Adică mai bine zis nu că 
nu îmi place să zbor. Dar de data aceasta aş zbura direct 
acasă, nu prea am chef de plimbări, dar, ce mai, la ordin ca 
la ordin.au vorba aceea, â la guerre comme â la guerre... 
Bine, cu dumneata alături este un privilegiu, desigur. Dar 
m-aş fi lipsit bucuros de această misiune în URSS.... Să 
mergem... la îmbarcare... 


*** 


Controloarele de la îmbarcare priviră ciudat aşa pereche, 
se vedea de la o poştă că nu sunt turişti spre Uniunea 
Sovietică obişnuiţi, iar cu frumuseţea Giuliettei, cu toate că 
multe stewardese sunt deosebit de frumoase, nu ştiau ce să 
creadă... Ce tânără extraordinară era, mai ales că apărea în 
uniforma forţelor aeriene... poză de almanah, ce mai... 

Giulietta: -Ştiu la ce vă gândiţi, ce caută o femeie în 
chestiunile astea de bărbaţi... lată, ajungem şi la misiuni 
militare în alte ţări, unde nu ştii ce te aşteaptă, nu? 

Toma: - Nu că aviaţia militară ar fi ceva lipsit de pericole.... 
Nu pot să spun că nu m-am gândit la aşa ceva, dar nu e 
treaba mea domnişoară de ce v-aţi ales dumneavoastră 
cariera militară. Nu e deloc treaba mea, dar mai degrabă 
vă potriviţi pe reclamele Adesgo, cu manechine ce sunt 
prezentate prin reviste, aşa cred.... 

Giulietta: - Dar ce, să înţelegem că armata nu are nevoie 
de fete frumoase? 

Toma: - Nici vorbă de aşa ceva... Numai că, parcă 
dumneata nu prea semeni cu... un pilot de Mig. 

Giulietta: - De vină sunt ceasurile mele de visare, de mică, 
zborul, luminile albastre ale cerului m-au fascinat fără limite, 
mă pasiona ideea să zbori, fizic, acolo unde de fapt oamenii, 
să recunoaştem asta, nu sunt în elementul lor... A fost vorba 
şi de sacrificii. Şi de concurenţă, bărbaţii întotdeauna au 
considerat că este elementul lor, zborul, credeţi-mă, sunt 
foarte competitivi şi posesivi cu ceea ce cred ei că este 
numai pentru ei... Mă rog, asta zic ei... 

Toma: - Şi a meritat? 

Ea: - Ce? 

Toma: - Păi totul. Munca, viaţa ta, ştii tu, chestia aia cu 
balanţa, când pui lucrurile în două talgere diferite şi vezi cum 
se înclină. Toate în viaţă au până la urmă un preţ. Tu însă, în 
final accepţi preţul lor, sau... nu îl accepţi. 

Ea: - Totul ar fi predestinat sau nu? 

Toma: - Să ne punem centurile de siguranţă, suntem gata 
de decolare... Dacă e predestinat, ceva? Poate... 

Aeronava începu să vibreze, se pregătea să înceapă 
rularea pe pistă. Stewardesele încetară pregătirile şi 
descrierile procedurilor. 

Toma: - Sper să avem un voiaj scurt şi plăcut. 

Ea: - Vremea e frumoasă, pentru aviaţia civilă, 
chiar condiţii ideale... Aeronava pare chiar nouă, model 
transcontinental.... 

Ea nu mai spuse o vorbă, dacă o priveai, îţi dădeai seama 
că zborul o transfigurează, că trece emoţionată spre o starea 
ei favorită.... 

Toma închise ochii şi strânse degetele pe cotierele 

fotoliului când puternicul 11-18 Aeroflot se porni în decolare... 
Simţea însă foşnetul tunicii Giuliettei atât de aproape şi 
parfumul slab care răzbătea până la el... Parcă îşi amintea 
oarecum de o tânără care mergea grăbită dimineaţa devreme 
pe strada Gheorghe Doja când pensionarii se aşterneau la 
cozi la lapte înşiruindu-şi sticle goale în locul lor. Toma pornea 
dimineţile şi intra pe strada Romană să parcheze devreme 
la baza materială a ministerului de interne iar ea, posibil să 
fi trecut pe jos şi să se intersecteze, aşa, la întâmplare... O 
tânără blondă strâns legată în uniforma albastră a trupelor 
aeriene, da, cum să uite aşa ceva.... 


La expoziţia de mari maeştri, grupurile de vizitatori 
se mutau rând pe rând după o pânză sau alta... Maiorul 
Montecchio privea atent o pictură de Bronzino. După un loc 
liber, Giulietta privea încântată un studiu de Leonardo. Fără 
să respire urmărea cu privirea desenul maestrului, făcut în 
grabă, dar proporţiile şi unduirea profilurilor dezvăluiau tuşa 
de geniu. Atât de bine ştia artistul unde să se oprească şi 
unde să stingă orice umbră sau subliniere schiţată... Şopti 
ca numai pentru ea... 

Giulietta: - Cât de sublim, la aşa desen în grabă.... Parcă 
mişcă sub ochii mei... 

Montecchio: - Să scapi de vraja lui Leonardo, nu prea 
ai cum, mă scuzaţi... probabil aţi mai văzut şi alte opere ale 
lui... 

Giulietta: - Da, dar la Ermitaj, dar schiţe în expoziţie nu 
am văzut până acum... 

Montecchio de abia acum o privi cu luare aminte pe 
interlocutoarea lui. O tânără blondă, care frapant avea un 

profil de Renaştere, aşa ceva nu mai văzuse niciodată. 
Vorbea italiana cu un accent străin, dar tocmai acest lucru 
îl făcea să îi bată inima altfel. Sub codiţa blondă, la baza 
gâtului un tatuaj discret pe care numai cu noroc îl puteai 
ghici, câteva cifre 7017, cu un scris aproape runic... Misterul 
creştea mai ales că nu avea dispoziţia unei discuţii sau un 
interes oarecare, dar peste puterile lui, o căldură îl invadase 
şi nu se putea opri să nu încerce să afle ce este cu această 
fată... 

Giulietta: - Pentru cine are o şansă să vadă lucrătura lui 
Leonardo, nu poţi să mai spui nimic... 

Montecchio: - Mă scuzaţi, dar aveţi un accent italian 
pe care nu l-am mai întâlnit niciodată... Parcă vorbiţi din 
Petrarca, nu din dialectele de azi... 

Giulietta: - Păi tata era italian şi s-a căsătorit cu o 
româncă, poate de aceea vă sună altfel... 

Montecchio: -Şi o să vă mai vedem pe la expoziţie şi în 
zilele următoare? 

Giulietta: - Din păcate nu, grupul nostru va pleca astăzi... 
Sunteţi cunoscător al operelor Maeştrilor, văd. Probabil 
frumosul e şi profesia dumneavoastră? 

Montecchio: - Dacă ar fi să spun adevărul, aş minţi dacă 
nu aş recunoaşte că meseria mea este cea mai frumoasă din 
lume, datorită ei am putut astăzi să vin în expoziţia aceasta 
şi să vă văd şi pe dumneavoastră, chit că acum câteva ore, 
geografic vorbind, nici nu aş fi putut să sper să ajung aici... 
Şi mai sunt şi plătit pentru asta... 

Giulietta zâmbi tainic : - Nu ştiu ce să spun, dar credeam 
că eu am cea mai frumoasă ocupaţie, dar ce să vă spun... Şi 

ce faceţi dumneavoastră ţine de artă? 

Montecchio: - Mai de grabă de exactitate şi... frumos, e 
greu de spus... Sunt curios, chiar nu ne mai putem vedea, 
măcar aşa, ocazional la o expoziţie, că la Ermitaj e posibil, 
în Uniunea Sovietică dar nu aşa de probabil pe termen scurt, 
râse el plin de curiozitate... 

Giulietta: - Nu, aşa cum am spus, vom pleca curând. 
Probabil ocupaţia dumneavoastră ţine de Instituţii ale statului 
Italian, păreţi că sunteţi o persoană cam... organizată... dar, 
ce să ghicesc, spuneţi că este cea mai frumoasă slujbă din 
lume, felicitări... 

Montecchio: -Aşa-i, frumosul şi exactitatea, ca o monedă 
cu două feţe... Se gândi el, ce să îi spună, că e pilot militar 
de vânătoare? N-avea cum... 

Giulietta la fel, îşi strânse mâna în pumn, oare ce făcea 
el, că meserie mai frumoasă ca a ei nu avea cum, fiind pilot 
de vânătoare pe Mig 21 în forţele Române... Tăcu... 

Se mai auzeau numai paşii celolalţi vizitatori. Răsuflarea 
ei, uşoară, îl captiva pe Montecchio. 

Făcu un pas mai aproape şi îi întinse mâna : 

El: - Mi-a făcut plăcere să vă cunosc, poate, cine ştie, 
ne mai vedem vreodată... Aici, la o expoziţie, în alt loc, acolo 
unde spuneţi dumneavoastră că exercitaţi cea mai frumoasă 
meserie din lume... Mă numesc Montecchio, Romeo 
Montecchio... 

Ea: - Giulietta, ca să ştiţi cum mă cheamă, Giulietta 
Capuletti... şi izbucniră amândoi în râs. Ce potrivire de nume, 
seamănă cu denumirile personajelor din piesa de teatru... 

El: -Da, dar în varianta italiană.... 

Gălăgioşi, în holul de la intrare apărură colegii lui 
Montecchio care cu fluturări de mâini îl strigau insistent să 
revină printre ei. Giulietta pleca privirile, dar din depărtare le 
zări bocancii de aviatori, pe care unii dintre ei îi purtau, iar 
un gând că puteau fi la fel amândoi, aviatori, poate militari, 
dar în blocuri politice diferite, îi acceleră bătăile inimii... Ce 
poveste de necrezut, istoria oare se repetă? Inamici din 
start, militari făcuţi să execute ordine precise, numele astea 
sunt predestinate să nu se concilieze, nici în slovele lui 
Shakespeare nici în varianta reală... 

Dacă fiorul acesta slab ce îl simte ar fi dus poate la ceva, 
la ce, nu s-ar gândi acum, să desluşească ecoul inimii... Era 
aviatoare, pilot de vânătoare şi în zilele acestea în misiune 
de recunoaştere în Italia. Dacă se cunoştea cu cineva aşa, 
din întâmplare la oexpoziţie unde venise să se destindă, nu 
trebuia să o tulbure din ceea ce era, cu adevărat.... 

Montecchio uşor înroşit la faţă mai întoarse odată capul 
după ea, dar blonda Giulietta privea un exponat, iar el se mai 
învârti pe tocuri nehotărât, să revină, să mai stea o clipă, dar 
într-un târziu se roti şi plecă, neştiind cum şi de ce dispoziţia 
sufletească i se schimbase cu totul, inima îi bătea aiurea, 
palmele erau transpirate iar paşii îi deveniseră grei, parcă 
ceva îl reţinea din greu să plece. 

O bucurie intensă îl străbătea, iar o explicaţie cât de 
cât nu avea să îşi dea, de ce el atât de organizat şi ermetic 
întotdeauna se zbuciuma acum emoţionat... 

Se mai roti pe călcâie iar, încercând să găsească un sens 
să se întoarcă, de parcă toată viaţa lui depindea acum de 
acest lucru, dar voinţa îşi spuse cuvântul, continuă drumul, 

ca un balerin care se împiedică într-o rotire şi apoi îşi 
continuă mersul, încheind aşa ieşirea.... apoi se redresă şi 
pasul redeveni ferm, milităresc... 


*** 


în buncăr, generalul Ayrov consultă ceasul de la mână. 
Sergenţii de la pupitre şi radare aşteptau comenzi. 

Ayrov:- Cât e ora? S-a făcut fix? Nu îmi pasă de timp, 
acţionaţi. 

Un sergent de aviaţie îşi descoperi căştile: - Tovarăşe 
general, permiteţi să raportez: Moscova nu a transmis nimic. 

Ayrov: - Prostii. Moscova sunt eu. Ridică Mig-urile în 
aer. Primul să fie cu românca aia blondă, după el două 21 
tot româneşti. Să crează capitaliştii ce or vrea! Să le crape 
capul! 

La trei minute frige pe pistă sovieticii, trei la număr, cu 
nucleare active. 

Un locotenent: -Simularea o facem cu focoasele 
nearmate la aceeaşi greutate, dar armate? 

Ayrov: - Trăiască marea Uniune Sovietică, nu e un 
exerciţiu, focoasele sunt din Baltica, valabile. Jos cu NATO, 
avem un moment istoric tovarăşi! Astăzi puterea sovietelor e 
ca pe vremea puternicului tovarăş Stalin vor scrie un moment 
de aur în istoria proletară, exportăm tovarăşi comunismul 
unde este nevoie mai mult, adică tovarăşilor italieni, care au 
atâta nevoie de socialism! Comanda mea este: decolarea 
unu! 

înspăimântat, sergentul clarifica situaţia pistei şi ordonă 
decolarea. 

Pe pistă Giulietta porni avionul 7017, care ascultător rula 
din ce în ce mai rapid. Toma Dumitran apăru dintr-un culoar 
lateral, condus de un militar fără grade. 

Ayrov îşi aprinse o ţigară iugoslavă şi vesel strigă spre 
el: - Tovarăşe, acu pretinia bilaterală sovieto-română scrie 
un capitol nou. Cam 182 de kilometri ne despart de Italia şi 
în douăsprezece minute primul avion va atinge somnolentul 
Nato! 

Toma: - Adică ce spuneţi? Pilotul nostru Giulietta e în 
misiune pe Italia, de ce? 

Ayrov: - De ce? Ce prostie, normal că va detona prima 
încărcătură nucleară! Am scris istoria, ce credeai, să las io 
Perestroika şi alte mizerii să ne strice munca? Eşti nebun 
la cap tovarăşe? Suntem amândoi militari, nu era să las 
prostiile lui Mihail Gorbaciov să termine Uniunea Sovietică. 
Mig-urile mele vor face toată treaba, capitaliştii sunt prea 
leneşi să reacţioneze când, uite se fac trei minute de când 
ne-am pornit! 

Marea calmă îi părea Guiliettei neutră şi aşa misiunea 
părea ireală. Noroc cu rutina de zbor, viaţa aviatorilor, de 
fapt... Ieşise din apele yugoslave şi primi comanda de a 
coborî sub plafon. Cerul dimineţii era de sticlă, lumile se 
inversară, inima ei de aviatoare îi spunea ceva, ceva neştiut... 
Astăzi misiunea nu părea diferită de alte simulări dar undeva 
în căşti două coduri în rusă erau altele, după ştiinţa sa, erau 
decriptări de război, nu de exerciţii... De fapt acum flotila era 
în apele Italiei, înarmate nuclear, ce exerciţiu putea fi? 


43 


*** 


Mihai Petrescu 


Dimineaţa devreme, grupul de F-104 Starfighter se 
roti deasupra localităţii Sabbiadoro, rând pe rând piloţii 
schimbând traiectoria, urmând să se reîntoarcă spre bază. 
Ultimul pilot, maiorul Montecchio, lungi traiectoria şi coborî 
aripa fără voie, lumina puternică parcă îl orbi.... Vorbi în 
staţie scurt, cerând un plafon mai coborât, reluând pe altă 
traiectorie şi se înclină mai mult... Un senzor clipoci, era luat 
în colimator de un inamic? 

întorcând capul spre mare, maiorul Montecchio ultimul 
din rând şi cel mai jos, parcă văzu ceva dinspre luciul apei, 
ceva sticlind metalic. Brusc rememoră imaginile învăţate şi 
din codurile NATO desigur ce vedea era un inamic, posibil 
un Mig. Roti iar manşa şi avionul se devie din traiectorie. 
Anunţă deviaţia. 

Giulietta ridică aparatul Mig şi anunţă radio contact vizual 
cu un Starfigther italian. 

Giulietta:-Stânga, 3500, Nato. 


*** 


Printre steiurile de stâncă de pe înălţimi greu se ghiceau 
jnepenii şi vegetaţia crescută în tufe mici, chinuite de 
vânturile aspre şi neostoite... 

în lumina dimineţii sihastrul ieşi din peşteră. Respiră 
aerul răcoros de munte şi se sprijini de un perete din pietre 
al muntelui. Avu o viziune... închise ochii şi atinse tainic 
un şirag de mătănii. Parcă şopti, nu este momentul... Ţine 
Doamne, aşa cum suntem acum, lasă-ne aşa, nu porni 

vuietul... închise ochii pentru o clipă.... 


*** 


Brusc Mig-ul 21 pierdu din putere. Coborî din traiectoria 
ascendentă puternic, căzând dezechilibrat, trepidând brutal, 
cu aripa stângă vibrând în jos... Zgomotul era asurzitor... 
Giulietta încercă să ţină orizontal, văzu cum malul se apropie 
vertiginos. Electric sau hidraulic un sistem nu răspundea. De 
undeva din dreapta avionul F-104 Starfighter cobora spre 
ea, culorile nemaivăzute ale camuflajului NATO păreau 
înspăimântătoare. 

Giulietta: - Viraj strâns, 200, 150, stabilizez, iau în 
colimator. 

Montecchio: - încadrez. 

Montecchio: -200, ţintă prinsă! 

Maiorul Montecchio ţinti dar fără rost, pierdu şi el din 
altitudine. Racheta se porni spre valurile răvăşite ale mării... 
Câteva fracţiuni de secundă şi se apropiară, Montecchio îi 
desluşi încărcătura nucleară şi citi pe fuselaj 7017, unde mai 
văzuse el cifra asta...? Parcă şi văzu calota pilotului inamic 
din blocul estic, dar Starfighterul atinse uşor cu aripa fuselajul 
argintiu al Mig-ului. Montecchio recunoscu cifra şi se gândi la 
ea, fata aceea, ea era? Cu tatuajul acela fin, care nu avea ce 
să caute pe gâtul unei fete obişnuite. Ea era, dorinţa lui să o 
revadă să fie asta?.... 

Giulietta decuplă şi încercă să urce, ţinti. Dar cele două 
avioane aproape se atinseră, ceva se întâmplă, fracţiunile 
de secunde păreau minute întregi. De ce o ducea gândul 


45 


Mihai Petrescu 

către pilotul italian de la expoziţie, el? Simţi mâna tremurând 
necontrolat, strânsă în mănuşă pe manşă. 

Cu o lumină albastră şi un ţiuit scurt, cupola se desface în 
mii de cioburi ca un glob de pom de Crăciun argintiu, şiroaie 
de apă izbiră în carlingă şi îşi aminti când odată se juca 
desculţă, da, era atunci desculţă, alergând şi nu îi era frig, 
ce simţea era răcoarea dimineţii când pe dalele reci şi fugea 
să se ascundă, acum era atunci, timpul... Ce e timpul, cine 
este el, timpul? 

Cele două aeronave, în scrâşnet scurt, se prăvăliră în 
apa lagunei. Două-trei turbioane de apă se mai învârtejeau la 
suprafaţă. Aproape imediat, şirul de valuri reveniră netulburat 
plescăind cu stropi albi, paşnici... Doi pescăruşi trecură în 
zbor razant, chicotind în sunete înalte... Aerul dimineţii se 
încălzea treptat. Marea nu părea deloc intimidată, parcă 
nimic nu se întâmplase.... Şi chiar nimic... 

Ayrov rămăsese imobil, gura parcă nu avea aer. 

Sergentul se întoarse şi scoase căştile: - Nu mai e pe 
radar tovarăşe. Celelalte echipaje cer cod de continuare sau 
fac întoarcere? Au contact radio şi vizual cu un grup inamic 
de Starfightere. 

Ayrov: -Ce caută ăia acolo, nu au mai fost la ora asta 
niciodată! Comandă anularea misiunii! 

Uşa exterioară buncărului se dădu de perete. Doi ofiţeri 
fără însemne intrară şi fără alte vorbe, cu pistoletele la 
vedere, îl încătuşară pe Ayrov. 

Un sergent: - Tovarăşe general, în numele Sovietelor, vă 
declarăm arestat şi toate prerogativele şi acţiunile militare 
de sub directa dumneavoastră subordonare le considerăm 

inamice politicii noastre de partid şi de stat. Veţi pleca de 
îndată spre Moscova sub escortă. 

Ayrov:- Nu cred că este corect băieţi, orişicine a ordonat 
să vorbească cu mine, sunt erou al Uniunii Sovietice şi apăr 
ţara mai mult decât orice politruc care stâlceşte principiile 
Leniniste, ruşine! 

Un sergent nou venit, punându-i generalului cătuşele: 
- Tovarăşe, partidul ştie mai bine ce are Uniunea Sovietică 
nevoie! 

Generalul:- Nimeni nu ştie mai bine decât un militar 
că trebuie un pumn de fier care să slujească patria, nu 
schimonoseli de vorbe goale! Nu vorbele au dat de mâncare 
la proletari, nu chirăiala şi zeflemeaua au oprit duşmanii să 
ne dea peste cap cuceririle! 

Cei doi militari se adresară lui Toma: - Tovarăşe, să 
megem. Camarazii din ţările socialiste vor pleca de îndată 
din RSF. Yugoslavia. Nu aş vrea să insist dar veţi fi preluat 
imediat de un tovarăş de la contrainformaţiile sovietice. 

Toma îşi atinse palmele ca o întrebare. Primi imediat şi 
răspunsul. 

SergentuL-Tovarăşe coleg, sincer aş dori să vă dau o 
lămurire dar misiunea militară rămâne clasificată, aeronava 
7017 MIG 21 cu pilotul locotenent Giulietta Capuletti nu mai 
este vizibilă pe aparatul radar şi nu a mai răspuns apelurilor 
radar. Se confirmă o posibilă imersiune în mare sau o 
coliziune, informaţiile de Intelligence semnalează o posibilă 
dispariţie a unui aparat FI 04 Stafighter din forţele satului 
Italian. Atât se cunoaşte, vă rog să ne urmaţi... Celelate 
aeronave militare sunt în funcţiune, atât pot să vă confirm 
acum verbal. 

Uşa buncărului se deschise şi un val de aer proaspăt 
invadă incinta de beton rugos.... 

Departe, înfipte în nisip, cu aripile frânte şi cupolele 
sfărâmate, două aeronave se legănau una lângă cealaltă, 
din ce în ce mai afundate spre adâncuri, coborând lent. Se 
mai atingeau aripile îndoite, parcă atrase una de cealaltă.... 
Lumina difuză din adânc, filtra umbre de valuri şi raze slabe 
de lumină, fire de nisip, alge mici se legănau în mişcarea 
apei... 

Deasupra, jucându-se în unduiri, valurile mici, iuţite sub 
vânt, aruncau acum mii de sclipiri sub soarele viguros. Parcă 
se redeştepaseră, foşnitoare ca nişte fiinţe agitate şi veşnic 
active, trezite la dans... dansul Mediteranei... 

Echipajele din grupul de FI 04 Starfighter survolară a 
doua oară zona, negăsind nici un semn. 

Comandantul survolă cât mai jos şi într-un târziu ordonă 
întoarcerea spre bază. Alte aparate decolau de pe continent 
să cerceteze litoralul. Undeva sunau telefoane, se alarmau 
grupe operative, ceva se întâmplase, cum, necum, lucrurile 
acestea semănau groază în comandamentele Nato... Valurile 
loveau uşor, crestele albe se unduiau cu vârfuri de spumă. 


*** 


Un crab jucăuş se învârtea în spuma valurilor, rotindu- 
se ca într-o morişcă... plescăind în apă... Sub soare, cu 
carapacea lucioasă plutind de pe o creastă de val pe alta, 
fără de griji, singur plutitor... 

